b'\n_START_ARTICLE_\nMaja Vidmar (pisateljica)\n_START_SECTION_\n\xc5\xbdivljenje\n_START_PARAGRAPH_\nMaja Vidmar se je rodila v Novi Gorici. V \xc4\x8dasu \xc5\xa1tudija sloven\xc5\xa1\xc4\x8dine in primerjalne knji\xc5\xbeevnosti na ljubljanski Filozofski fakulteti se je preselila v Ljubljano. \xc5\xa0e danes \xc5\xbeivi v prestolnici, kjer deluje kot svobodna umetnica.\n_START_SECTION_\nLiterarno delovanje\n_START_PARAGRAPH_\nIzdala je ve\xc4\x8d pesni\xc5\xa1kih zbirk, objavlja v razli\xc4\x8dnih literarnih revijah, njene pesmi so v izvirnikih in prevodih del razli\xc4\x8dnih antologij. Leta 1999 je dobila literarno nagrado \xc2\xbbHubert-Burda-Stifung\xc2\xab\xc2\xa0za zbirko izbranih pesmi, leta 2005 pa je za pesni\xc5\xa1ko zbirko Prisotnost dobila Jenkovo nagrado. Leta 2015 je na Mednarodnem Lirikonfestu v Velenju dobila nagrado velenjica-\xc4\x8da\xc5\xa1a nesmrtnosti za vrhunski desetletni slovenski pesni\xc5\xa1ki opus v 21. stoletju. _NEWLINE_Ob Svetlani Makarovi\xc4\x8d spada med najvidnej\xc5\xa1e pesnice svoje generacije. V njeni poeziji izstopa eroti\xc4\x8dna motivika v povezavi z eksistencialno tematiko, ki ju avtorica upesnjuje v maniri modernizma.'